**Výročná správa predstaviteľa združenia Petra Kasalovského o jeho činnosti od XVI. VZ a o jej orientácii - smerovaní v rokoch 2025 - 2026**

**Dámy a páni,**

**milí hostia,**

obdobie od XVI. valného zhromaždenia s pokračovaním patrí síce medzi obsahove najbohatšie za tých 31 rokov a štvrťroka, ale aj trom najťažším, keď spoločenské podmienky – vývojový stav spoločnosti, no i dianie v okolitom svete a v medzinárodnom meradle pôsobili priam deštrukčne na časť členstva, ktoré stratilo „náboj“ a v myslenom vzduchoprázdne. Tento vývoj, ktorý sa začal kdesi v rokoch 2008-2009 a dospel do súčasného stavu, v ktorom má navrch napätie a vyparujúce sa tradičné hodnoty z každodenného života spoločnosti, tak vo veľkom ako aj malom formáte. **Ukázalo sa, že demokracia, teda poriadok a disciplína majú svoj „líc“. Postupne sa z poriadku vytvára organizovaný neporiadok a z disciplíny zas niečo na spôsob, robte si, čo chcete, pokiaľ si to môžete dovoliť. Také niečo, čo sme nechceli, čo sme si nemohli želať, to konštatoval náš sympatizant a neskôr aj člen kardinál Korec v závere marca 2001.** Vtedy to však nebolo v spoločnosti, tak „na hrane“, ako po parlamentných voľbách v roku 2020 a nasledujúcich v roku 2023.

**Dámy a páni,**

združenie Neformálne ekonomické fórum Hospodarsky klub, založené 19. augusta 1993, malo svoje XV. valné zhromaždenie 19. marca 2019. Po troch rokoch a siedmich mesiacoch 20. októbra 2022 bola prvá časť XVI. valného zhromaždenia za účasti osobnosti svetovej ekonomiky prof. Jeffa D. Sachsa z USA, bývalého českého diplomata a politológa Petra Druláka, ktorí sa vo svojich príhovoroch venovali otázkam vojny a mieru, vojne na území Ukrajiny, vzťahom veľmocí a ich ruvaniu sa o svetovú hegemóniu a možného ekonomicko-sociálneho vývoja vo svete, EÚ a tiež v jednotlivých regiónoch. Osobnosti združenia ako predseda SOPK a čestný predseda Svetovej komorovej federácie Peter Mihók, spolupredsedovia výboru združenia Ján Gabriel a Peter Ćatloš uvažovali nahlas o týchto témach : **Ako nadviazať na odkaz KEBSu a osobností z rokov 1945-2008?, Ako otvoriť stavidlá mieru a dôstojným životným podmienkam?, Ako odblokovať úpadok morálky a zodpovednosti?. Predstaviteľ združenia Peter Kasalovský sa vrátil myšlienkami do roku 1999, keď združenie malo na programe svojho 34. zhromaždenia diskusnú tému "Slovensko si biedu nezaslúži" a hosťom bol aj vtedy prof. Jeff D. Sachs. Odporučil slovenskej hospodárskej a spoločenskej sfére, aby sa pri riešení problémov spoliehala predovšetkým na vlastný rozum a múdrosť.**

S odstupom dvoch mesiacov bola 15. decembra 2022 druhá časť XVI. valného zhromaždenia. Prioritnými témami bola problematika akademickej slobody, ale aj videnie najväčších nedostatkov slovenskej spoločnosti. Také, ktoré sa podpísali pod vnútropolitickú krízu a celkový úpadok spoločnosti.

**Vážené zhromaždenie,** je zrejmé, že prepadli jednotlivé vlády Igora Matoviča a Eduarda Hegera a vláda Ľudovíta Ódora, o. i. pracoval v HN aj v Hospodárskom denníku, kde som bol šéfredaktorom. **"Hlas ľudu" so zdravým rozumom bol už mimo vedomia a svedomia tých, ktorí by mu mali veľmi pozorne načúvať. Stal sa nežiaducim na republikovej úrovni, no tak ho vnímali mnohí funkcionári a nebolo takej "sily", ktorá by tomu bránila, alebo takéto počínanie strestala.**

Bez nadsázky, čoraz početnejší val politikov sa už správal a naďalej správa akoby išlo o "nadľudí", či dokonca jedinncov neomylnejších ako biskup rímsky. A tak sa tu žilo a žije na dlh, teda nadpomery, ale nič to nezmenilo a nemení na tom, že miliardy Eur síce sublimujú, no sú vratné, čo nespomínal a dodnes ani jeden politik. A po dvoch rokoch „slovenského viravaru“ tu máme „plán obnovy“, ktorý vystavili vlastne spomínané vlády a ich priaznivci – voliči, resp. sympatizanti.

**Dámy a páni**,

**občan ako taký sa ocital a dopracoval, či bol sotený do trvalého ofsajdu. Vzťah volených k voličom sa prakticky vôbec nezmenil k lepšiemu, čo sľubujú vlády odjakživa, a sľubujú to oveľa hlasnejšie aj ich protivníci, lež nadobúda z obidvoch strán kriminálne ostrie. Žiť v duševnom nepokoji, v neistote sociálnej aj životnej, tak to Slovensko ešte nezvláda. Pre väčšinu pamätníkov je to v minulosti až nedohľadateľné.** Iba ak by boli pamätníci menovej reformy pred sedemdesiatimi rokmi, ale to bolo po 2. svetovej vojne a ti tu jestvovali duševne, teda myslením aj konaním úplne iní občania. Hoci boli pod vládou jednej strany a Národného frontu, tak celý rad súčasných politikov, či adeptov politiky by boli v porovnaní s nimi takmer nulami.

Nie je vylúčené, že aj v súčasníkoch sa vyvinie takýto "odpor" k tým, ktorí majú na svedomí ľudskú biedu vo všetkých smeroch. Teda aj tých, ktorí sa z ničoho nič stali oligarchami - miliardármi za niekoľkokrát kratšie obdobie ako ich súkmeňovci v Spojených štátoch a "tradičných" demokraciách. Je tu aj super otázka, ako vnímať bossov, ktorí vlastný prospech - zisk nadraďujú štátu a jeho občanom. A tak nečudo, že združenie pred takými desiatimi rokmi začalo ako tak pôsobiť na štátne orgány prostredníctvom svojich členov.

Združenie nahrádzalo odchádzajúcich hospodárskych činiteľov do "spoluvlastníctva" zahraničných a predtým konkurenčných firiem novými ľuďmi s ambíciou byť osobnosťami. Už v roku 2014, keď po prvýkrát členstvo dalo podnet, aby sa pozornosť sústredila na otázky bezpečnosti štátu a zabezpečenia mierových podmienok života. Ďaľším podnetom na zvyšovanie tejto aktivity bolo založenie Medzinárodného mierového výboru a jeho "Mierovej ceny zo Slovenska 2015", a to bez akejkoľvek a čo len minimálnej morálnej podpory zo strany štátnych orgánov a vôbec štátnej reprezentácie. Tej sa združeniu dostávalo naposledy v období vlád Mikuláša Dzurindu síce v obmedzenej, ale aspoň mierne citeľnej forme. V ďaľších obdobiach to nebolo inak, keďže sme sa nepodvolili tlaku len chváliť a vyzdvihovať vládu, a to predovšetkým v zahraničí**. Po nástupe novej vlády 21. marca 2020 sme pochopili, že jej lídri a členovia nechcú počuť iné názory ako tie vlastné. A združenie bolo trpezlivé i keď naivné, lebo dúfalo, že múdrosť jeho členov sa dostane k tým, ktorí majú zodpovednosť za stav štátu.** Pani prezidentka republika Zuzana Čaputová odpovedala na všetky naše pozvania poďakovaním a želaním úspešných rokovaní. Už vlani v máji, keď pápež odpovedal na našu tretiu žiadosť, aby zvolal celosvetovú a bezpečnostnú mierovú konferenciu, sme začali uvažovať o novej formulácii hlavných priorít združenia.

**Dámy a páni,**

to, čo sme mali na programe v rokoch 2019 – 2022, bolo pokračovaním predchádzajúceho obdobia a základom do dnešného zhromaždenia. Postrehli sme, že **časť členstva veľmi citlivo začala vnímať absenciu komunikácie s vládnymi činiteľmi, ako aj s poslancami parlamentu, no aj predstaviteľmi štátnych úradov a inštitúcií.** Nielen z hľadiska osobnej neúčasti, ale aj nereagovania na písomné podnety a otázky. Pravda, boli aj jednotlivci, ktorí sa aspoň ospravedlnili, alebo nejak vyslovili názor, či odpoveď na to, čo sme sa spytovali. **Dalo by sa povedať, a to cítim aj ako osobnú a vôbec generačnú prehru, že ten proces „zaneprázdnenia“ a nereagovania na pozvánky volenými a vyvolenými má svoje takpovediac „tiché“ desaťročné a možno aj ovoľačo staršie jubileum. K vyvrcholeniu tohto „antivývoja“ dôjde podľa všetkého zmenou zákona o pôsobení neziskových organizácií, kde sa tá neúčasť, či skôr nezáujem na komunikácii stane normou.**

Dodal by som, že naše združenie, ktoré nedostalo od svojho vzniku, teda za vyše tridsaťjeden rokov ani halier ani cent podpory zo zahraničia, funguje len z členských príspevkov. Takto je aj v tomto roku a bude aj v budúcom období, pokiaľ sa mi nepodarí ako osobe vyhrať veľkú cenu z tipovacej súťaži, aby sme naše aktivity podporili aj vo verejnosti a mediálne. Faktom je, že výstupy na verejnosť si platíme z členského, keďže sme obchádzaní a takpovediac tabuizovaní štátnymi a verejnými inštitúciami a médiami (tie tak činia aj preto, že v našej činnosti sme umožňovali prezentáciu aj diplomatickým misiam štátov, ktoré sú vnímané vlastníkmi a mediálnymi činiteľmi za nepriateľské). **Myslím, že to bolo v roku 2016, keď si generálny tajomník OECD Juan Angel Gurria prišiel osobne prevziať „Mierovú cenu zo Slovenska 2015“, tak vtedy sa do tohto ozajstného svätostánku Karola Pavlu dostavila naposledy aj redaktorka TASR.** A to nespomínam nezáujem nesúkromných elektronických médií za posledných desať, či až pätnásť rokov.

Faktom je aj to, že priestor na komunikáciu prijali od nás HZDS, DS, KDH, DÚ, SDKU, SDĽ, SMER SD, SaS, SMK a MOST-HÍD a SNS. Žiaľ, súčasné politické strany nemali záujem o dialóg, ale skôr o tichú podporu, alebo, čo je horšie o vypratanie verejného priestoru.

**Dámy a páni !**

S najbližšími spolupracovníkmi som dospel k tomu, že treba vnímať realitu, ktorú som tu jemne opísal. Rozvíjali sme to, čo vzniklo na našej pôde v rokoch 2014-2015, teda aktivity na spasenie mierovej koexistencie štátov. Teda, chceli sme napomáhať k mieru a novej kvalite bezpečnosti, podporovať diplomaciu a predovšetkým diplomaciu ozajstného dialógu bez predsudkov, aby sa začali opäť napĺňať pojmy priam sväté : Liberté, Egalité, Fraternité. Veľmi pozorne sme vnímali a vyjadrovali názory na Európsku úniu a jej orgány. Predovšetkým z hľadiska nevyhnutnosti návratu k procesom odzbrojovania, ako aj prísnej denuklearizácie. Boli sme si vedomí, pokiaľ sa tak nezačne diať, bude Svet, naša civilizácia a my ľudia žiť prinajmenej pod hrozbou sebazničenia. Kinetické zbrane budú ešte dlho len doplnkom jadrových, biologických a chemických zbraní.

Naše členstvo napomáhalo odhaľovať fašistické maniére v praktickej politike a prejavy nacistickej ideológie v Slovenskej republike, no i v zahraničí, tak ako nás k tomu nabádalo pred rokmi v on line videokonferencii Centrum Šimona Wiesenthala v Chicagu. Propagovali sme a približovali Svetu jedinečné osobnosti a ich počiny. Upozorňovali sme na efektívne riešenia ochrany a tvorby životného prostredia a na rešpektovanie princípov zásluhovosti, predovšetkým v dôchodkovej sfére. **Vyznačovali sme prijateľný profil a vôbec vlastnosti nového človeka, jeho potreby a povinnosti v ľudskej spoločnosti. Tak sa javí aj orientácia našich aktivít v rokoch 2023 - 2025.** Aj preto, že na Slovensku už dávno nemáme národné hospodárstvo, ale máme ekonomiku na našom území. Malo by platiť, že sme tu tridsaťjeden rokov, a pokiaľ sa sústredíme na to, čo a ako ďalej, tak sa dožijeme aj zrelšieho veku.

Na naše pozvanie teda nereagovali verejnoprávne média, ani dekani viacerých fakúlt, teda ani predstavitelia parlamentnej opozície. V tomto volebnom období sa ospravedlnili už traja ministri vlády SR a dvaja vôbec nereagovali. Neplatí pre nich múdrosť grónskych eskimákov, že „nič nie je nemožné“. **Za takmer 31 rokov existencie združenia, ktoré pôsobí len z členských príspevkov, nie sú pre nich „magnetom“ ani prezidenti štátov a premiéri vlád a ich ministri, ani svetové kapacity z najrôznejších odborov, ani lídri svetových organizácií ani svetových firiem.**

Nič sa nedá robiť s tým, že celý rad domácich lídrov spoločnosti, politiky a hospodárstva na našom území nechce počuť od seba múdrejších a úspešnejších. Tento trend sa prehlbuje po krízovom roku 2008 a v tretej dekáde dosahuje takpovediac „amplitúdu“, ktorej koniec je akoby v nedohľadne**. Nič to však nemení na snahe združenia udržiavať v pohotovosti zdravý rozum a vyznačovať ako sa dostať medzi najlepších.**

Treba dodať, že takéto správanie sa začalo v štátoch, ktoré seba považujú za „kolísku modernej demokracie“, ale rozšírilo sa priam bleskove. **A tak aj združenie začína pôsobiť ako muzeálny kúsok, keďže vníma to, čo boli tie „lepšie časy“. Keď bol čas na osobný kontakt, na osobnú výmenu názorov, na rešpektovanie odlišných názorov a postojov, inak povedané, keď nadovšetko bola človečina – ľudskosť a jej hojivý efekt.**

**Dámy a páni,**

prežili sme obdobie od 20. októbra 2022 dodnes – do 12. decembra 2024. Na programe združenia boli všetky najvýznamnejšie otázky súčasnosti a budúcnosti, ale aj nedávnej minulosti. Boli zhromaždenia v Pálffyho paláci, boli aj zhromaždenia formou videokonferencii, a to za účasti svetových lídrov, renomovaných osobností zo sveta a z domova.

**Rád vymenujem tých, ktorí tvorili obsah nášho združenia svojím myslením, názormi, aj životom, a v neposlednom rade účasťou na našich mítingoch.**

**Zo zahraničia to boli :** prof. Jeffrey Sachs, nobelista a dnes predseda bangladéšskej vlády Muhammad Yunus, colonel, spisovateľ a podnikateľ Jacques Hogard, amb. Kenneth Quinn, emeritný prezident World Food Prize, zakladateľ WEF prof. Klausa Schwab, Kevin Xu, syn spoluzakladateľa MMV prof. Ronxiang Xu, prof. Anton Fojtík, legenda čs. a českej vedy, jedna z najvýznamnejkších osobností nanológie, filozofka prof. Anna Hogenová, diplomat prof. Petr Drulák, bývalý miniuster českej vlády prof. Roman Prymula, bývalý spolupredseda výboru a člen združenia z USA Rudolf Young Mosny, zakladateľ poisťovníckečhlo impéria v Rakúsku a v štátoch centrálnej a východnej Európy Gunter Geyer,

**Zo SR to boli :** prezident SR 1999-2004 Rudolf Schuster, ktorý mi poslal 17. novembra osobný list, ktorým podčiarkuje význam nášho Medzinárodného mierového výboru, predseda SOPK a jedna z najznámejších osobností Slovenska a zo Slovenska, čestný predseda Svetovej komorovej federácie Peter Mihók, Anton Barcík, „stvoriteľ“ Skalného sanktuária v kameňolome nad Ladcami, jedinečný podnikateľ a duša Považskej cementárne, Peter Čatloš, prof. Jozef Masarik, už zomrelý Peter Hrinko, Ján Šály, generálmajor Svetozár Naďovič, Mikuláš Milko, Eva Mišíková, Eva Prokopová, Pavol Rusnák, Ján Gabriel, František Pancurák, Ladislav Vaškovič, Ladislav Štibrányi, Oľga Apoleníková, farmárka (vychýrená salašníčka), ... Stačí si zájsť na [www.hospodarskyklub.sk](http://www.hospodarskyklub.sk) a vnímať to, čo je tam o tom období od októbra 2022 dodnes.

**Vážené zhromaždenie,**

boli aj dokumenty ako listy s mierovými podnetmi pápežovi Františkovi z 2. apríla 2024 a taktiež srbskému prezidentovi Aleksandrovi Vučičovi. Zverejnili sme celý rad materiálov našich členov i priaznivcov o horúcich témach slovenskej reality, ale aj o svetovej a našej ekonomike, o medzinárodných problémoch a o ideových/ideologických smerovaniach, o rusko-ukrajinskej vojne a hodnotiace správy o vnútornej politike a vnútropolitickej situácii, Boli podnety aj predsedom vlád SR Robertovi Ficovi, Petrovi Pellegrinimu, aj Eduardovi Hegerovi a viacerým členom piatich vlád v danom období. Navrhovali sme komunikáciu aj predstaviteľom opozície, ale taktiež s nulovou úspešnosťou. I keď s niektorými štátnymi činiteľmi sme boli a sme v kontakte.

Po vzniku novej Slovenskej republiky, ktorý sledovalo založenie nášho združenia, sme sa venovali otázkam podmienok pre podnikanie, činnosti podnikateľských a zamestnávateľských organizácií, príkladom celého radu hospodárskych organizácií, ale aj situácii v školstve, vede a zdravotníctve. A samozrejme, robili sme takmer maximum pre dobré meno a dobré vzťahy so zahraničím, tak s lídrami štátnymi, vládnymi, a samozrejme hospodárskymi, aby sme pochovali predpovede priam tragického konca nášho štátu.

V súčasnosti – a najmä v roku 2025 - by sa možno žiadalo hovoriť opäť o spomínaných otázkach a otvoriť viaceré témy, ktoré nedovoľujú zvýšiť rýchlosť prechodu do 4-tej etapy „priemyselného života“ a tiež otvoriť dokorán stavidlá inováciám. Je tu predsa celý rad nezmyselných zámerov, akým je napríklad „dekarbonizácia“, no i v nejednom prípade používanie UI, najmä v komunikácii, umelé a lídrami hospodárstva vynucované potláčanie celosvetovej konkurencie ...

Prioritu však musí mať problematika mieru, bezpečnosti a nový základ pre vzťahy medzi štátmi na báze síce známych, miliónkrát spomínaných, ale skôr ilúzií, ktoré sa zrodili pre náš vek – pre túto dobu počas odumierania hospodárskeho a sociálneho stredoveku. Je to hlavná podmienka, aby naše snaženia mali zmysel a priniesli všeobecný prospech.

**Dámy a páni,**

nielen Svet, Európa, EÚ a v nej SR sú na rázcestí, či sa to vodcom páči, alebo nie. I keď mi kedysi Ján Pavol II. položil telefonicky otázku prostredníctvom kardinála Korca, či sa predsa len Svet po zbúraní „železnej opony“ nezlepšuje, tak vtedy a rovnako aj dnes vravím, je tomu len tak chvíľkove a za cenu sebaohrozenia civilizácie ako takej hladom, biedou, nevzdelanosťou, a napokon mocichtivosťou a množstvom ľudských obetí.

Pripadať si ako rytier don Quijote de la Mancha s predstavou, že zmeníme pomery tak, že zavládnu tie lepšie časy a bude víťaziť dobro ap., to nie je pre nás cesta do najbližších dvoch-troch rokov. My politikov a vôbec všetkých vo verejnej službe – vyvolených a z vôle ľudu, poväčšinou iba 60 percentami voličov neprivedieme k tomu, aby sa správali ako služobníci verejnosti a v záujme opravdivej väčšiny voličov.

V tejto súvislosti si pripomínam časť zo želania nášho vzácneho člena a laureáta Zlatého biatca, po dvadsať rokov spoluorganizátora česko-slovenských stretnutí v Polešoviciach Zdeňka Dokulila z Moravy pred vstupom do roku 2023 :

*„... Přejme si asi nemožné (a též dělejme proto všechno možné i nemožné), ale přeci, ať se přinejmenším Evropa stane zase kontinentem míru a oblastí, kde lze žít s radostí ze života i s vlastním názorem bez ohrožení někým jiným....".*

**O to sa musíme starať, a nech sa deje čokoľvek, tak našu činnosť sústrediť na to, aby politika nebola pre politikov – nebola panským huncútstvom – občas svinstvom, aby mier, bezpečnosť a zlepšovanie podmienok života mali navrch, aby Svet a my v ňom boli z roka na rok humánnejší a konečne bez vojen a hegemonistických bitiev.**

Na podporu tejto orientácie – smerovania združenia sú aj úpravy – zmeny našich Stanov, Pokiaľ ich odsúhlasíte, tak **za členov MMV na obdobie troch rokov vymenujem všetkých, ktorí splnili podmienky členstva v združení.**

Máme na to, aby sme urobili pre vec mier viac ako doteraz. To dnes dokumentovali príspevky ocenených „Mierovou cenou zo Slovenska 2015“, Zlatým biatcom a víťazom našej tradičnej ankety Najsympatickejšia osobnosť slovenskej politiky a spoločnosti.

Ďakujem za pozornosť.

*Kto z prítomných ..... členov združenia súhlasí s touto výročnou správou? Kto je proti ? Kto sa zdržal hlasovania?*

xxx

**Teraz si vypočujme myšlienky Antona Barcíka, ktoré sú epilógom jeho knihy, ktorú dopísal a dotvoril pred troma týždňami.**